የአዲስ አበባን  የፍሳሽ አወጋገድ ሥርዓት ለማዘመን የሚሠራው ሥራ መጠናከር አለበት-ጠቅላይ ሚንስትር ኃይለማሪያም
የአዲስ አበባን የፍሳሽ አወጋገድ ስርዓት ለማዘመን እየተሰራ ያለው ሥራ ተጠናክሮ መቀጠል እንዳለበት ጠቅላይ ሚኒስትር ኃይለማርያም ደሳለኝ ገልጸዋል፡፡ ከሚከናወኑ ሥራዎች ውስጥ  የመካኒሳ ቆጣሪ ሳይት ፍሳሽ ማጣሪያና፣ በኢትዮጵያ መንግስትና ከዓለም ባንክ በተገኘ 2 ነጥብ 5 ቢሊዮን ብር  ወጪ እየተገነባ ያለው የቃሊቲ ፍሳሽ ማጣሪያ ፕሮጀክቶች ይጠቀሳሉ፡፡ፕሮጀክቶቹ ሲጠናቀቁ የፍሳሽ አወጋገድ ስርዓቱን ከማዘመን ባለፈ ከተማዋ ሰው ሰራሽ ሃይቅና የመዝናኛ ቦታ እንዲኖራት ያስችላታል ነው ያሉት ጠቅላይ ሚኒስትሩ፡፡የአዲስ አበባ ከተማ ከንቲባ ድሪባ ኩማ በበኩላቸው ፕሮጀክቱ ሲጠናቀቅ ለመስኖና ለግንባታ ስራዎች የጎላ ጥቅም እንደሚሰጥ ተናግረዋል፡፡